# data[].attributes.body
Sigríður Hannesdóttir
Sólrún Sigþórsdóttir

# data[].attributes.attachment_link.description
Á þessum vef er að finna upplýsingar um öll smádýr sem eru á greiningarlykli sem gefinn er út af Námsgagnastofnun. Lykilinn er einnig á pdf-sniði hér á vefnum.

# data[].attributes.body
Hallbera Fríður Jóhannesdóttir. (2012). Á ferð og flugi með ömmu. Akranes: HFJ.
Mennta- og menningarmálaráðuneyti. (2013). Aðalnámskrágrunnskóla: Almennur hluti 2011: Greinasvið 2013. Reykjavík: Mennta- og menningarmálaráðuneyti

# data[].attributes.body
Fjórði kafli gerist að sumri til. Þar fara amma og Freyr að skoða vitana og skella sér síðan niður á Langasand.

Í þessari vettvangsferð fara nemendur niður á Breið þar sem vitarnir eru. Þau fræðast um flóð og fjöru og einnig um tilgang vita. Niðri á Breið er minnisvarði um sjóslis þar sem nokkrir fórust nánast í fjörunni vegna lítillar kunnáttu í sundi. Hægt er að segja krökkunum þessa sögu og nefna tenginguna milli hennar og byggingu fyrstu sundlaugarinnar á Akranesi.

Upp í skóla fara nemendurnir í örnefnavinnu, þar sem þeir vinna í hópum og merkja staði sem þau hafa lært í bókinni inn á kort af Akranesi og velta fyrir sér breytingu byggðar á síðastliðnum áratugi. Hver og einn nemandi fær svo það heimaverkefni að taka viðtal við ömmu, afa, eldri frænku eða frænda og komast að því hvernig var að eiga heima á Akranesi þegar þau voru lítil. Þau sem ekki þekkja vel til á Akranesi og eiga ekki ættingja þar eru velkomnir að para sig við aðra rótgróna Skagamenn. Þau kynna síðan það sem þau komust að í litlum hópum sem kennararnir skipta krökkunum í.
Í þessum kafla læra nemendurnir um örnefni, sögu og menningu Akraness.

# data[].attributes.body
Þriðji kafli gerist að vori til. Þar fara amma og Freyr að skoða hina víðfrægu Kalmansvík, Freyr heyrir söguna um Elínu á Elínarhöfða og þau virða fyrir sér lífið í víkinni.
Í þessari vettvangsferð verður farið í fjöruferð niður í Kalmansvík þar sem frætt verður nemendur um lífið í fjörunni. Nemendurnir safna saman hinum ýmsum lífverum í poka, box eða krukku sem þau taka með sér í skólann.

Upp í skóla skoða nemendurnir það sem þau fundu í fjörunni í víðsjá og greina það með greiningarlykli. Þau búa til risastór plagat af fjörunni sem þau fóru í og teikna inn á það allar þær lífverur, þ.e. fugla, plöntur, dýr o.fl., sem þau hafa lært um seinustu daga. Eftir að hafa þurft að skoða dýrin í víðsjánni og teiknað þau nákvæmlega upp er líklegra að nemendur muni frekar eftir lífverunni því þau hafa skoðað hana svo vel. Með þessu er verið að efla skilning, sköpun og fínhreyfingar, ásamt því að leyfa þeim að skyggnast inn í heim vísindamanna.

# data[].attributes.body
Annar kafli gerist að vetri til. Þar fara amma og Freyr upp í Akrafjall að renna sér í snjónum.

Vettvangsferðin sem tengist þessum kafla verður farin þegar snjór er úti. Nemendurnir mæta með sleðana sína og farið verður í sleðaferð út á hól. Markmiðið er einnig að kanna hin ýmsu form vatns. Í ferðinni ætla kennararnir að vera með myndavélarnar á lofti og mynda náttúruna og börnin að leik.

Vinnan uppí skóla felst í því að gera nemendur upplýstari um hvað vatn er að finna víða ásamt því að gera nokkrar einfaldar tilraunir með það, t.d. frysta vatn í flösku, setja snjó í glag og láta bráðna og mæla rúmmál vatnsins. Einnig væri hægt að sjóða vatn og sjá það gufa upp. Nemendurnir velja sér síðan eina mynd úr myndaseríunni sem kennararnir tóku. Þeir eiga að búa til sögu út frá myndinni og í lokin er öllum sögunum ásamt myndunum safnað saman og búið til litla bók með öllum smásögunum. Krakkarnir hjálpast svo við að búa til kápuna á bókinni með hinum ýmsum aðferðum. Hér erum við að efla ritun, samvinnu og skilning á mismunandi formum og rúmmálum vatns.

# data[].attributes.body
Lagið um Kútter Sigurfara

# data[].attributes.attachment_link.description
Kútter Sigurfari by Papar from the album Jameson Released 2017-02-15 on Sena Listen/download this album on your preferred music service: Google Play: https://play.google.com/store/search?q=Papar+Jameson&c=music © ℗

# data[].attributes.body
Fyrsti kaflinn gerist að hausti til. Amma fer í óvissuferð með Frey barnabarninu sínu. Þau heimsækja byggðasafnið og þar skoða þau Kútterinn með berum augum, ásamt því segir amma Frey margar skemmtilegar sögur um bæinn. Skóræktin er næst á dagskrá hjá þeim félögum þar sem þau virða náttúruna fyrir sér.
Þegar þessi kafli er tekinn fyrir er ferðinni heitið uppí skórækt, en á leiðinni er komið við til að berja Kútter sigurfara augum. Farið er yfir sögu hans og rifjað upp lagið um Kútterinn. Seinni part ferðarinnar er eytt í skóræktinni. Þar hafa kennararnir sett upp skemmtilegan ratleik. Í ratleiknum eiga börnin að leysa allskonar þrautir og svara spurningum. Spurt er út í tegundir trjáa og með hjálp Greiningarlykilsins, Ég greini tré, geta börnin komist að svarinu. Ásamt því þurfa börnin að mæla með málbandi eða reglustriku ýmsa parta á trjánum, t.d. mismunandi lengd og breidd laufblaða, tjástofna, greina o.fl.

Vinnan uppí skóla felst í því að læra textann um Kútter sigurfara utanbókar. Börnin flytja síðan lagið í kór á næstu foreldraskemmtun). Unnið verður síðan með textann út frá byrjendalæsisáætlun, þar sem farið verður vel í orðaforðann. Þar með höfum við unnið með orðaforða, þjálfun minnis, framkomu og aukna samkennd.

# data[].attributes.headline
Barnabókin, Á ferð og flugi með ömmu eftir Hallberu Fríði Jóhannesdóttur, er tilvalin bók til þess að nota í kennslu á yngsta stigi. Með bókinni má sameina markmið stærðfræði, náttúru- og samfélagsgreina. Einnig er hún tilvalin til samþættingar við íslensku, þar sem textinn er vandaður og vel til þess fallinn. Bókin gerist á Akranesi og því hentar bókin best til kennslu þar.

# data[].attributes.subject
Barnabókin, Á ferð og flugi með ömmu eftir Hallberu Fríði Jóhannesdóttur, er tilvalin bók til þess að nota í kennslu á yngsta stigi. Með bókinni má sameina markmið stærðfræði, náttúru- og samfélagsgreina. Einnig er hún tilvalin til samþættingar við íslensku, þar sem textinn er vandaður og vel til þess fallinn. Bókin gerist á Akranesi og því hentar bókin best til kennslu þar.

# data[].attributes.body
Börnin í þriðja bekk eru að fara vinna stórt þemaverkefni um heimabæinn sinn, Akranes. Ásamt því að læra heil margt um heimbæinn, ætla krakkarnir að kynna sér örnefni, þjóðsögur, árstíðir, veðurfar, ýmsar mælingar og margt fleira. Ýmsir undirþættir íslenskunnar verða teknir samhliða þessu öllu, þ.e. lesskilningur, ritun, málfræði og hugtök á borði við persónu, söguþráð, umhverfi og boðskap í sögum verða einnig tekin fyrir.

Bókinni er skipt í fjóra kafla og þeir eru flokkaðir undir árstíðunum, vetur, sumar, vor og haust. Það er því tilvalið að taka fyrir einn kafla í einu. Hægt væri að taka alla kaflana í beit, t.d. Taka tvær vikur í hvern kafla, en einnig er sniðugt að taka einn kafla í einu og taka þá vetrar kaflann yfir vetrartímann, haust kaflann á haustinn, o.s.fr. Eftir að kaflinn hefur verið lesinn fyrir börnin er farið í vettvangsferð á þá staði sem teknir voru fyrir. Í hverri vettvangsferð verður unnið með skemmtileg, fjölbreytt og athafnamiðuð verkefni sem nemendur vinna á vettvangi sem miðar að hreyfingu nemenda og virkni. Með því að fara með allan bekkinn á vettvang erum við að byggja upp sameiginlega bakrunnsþekkingu. Uppí skóla, að lokinni vettvangsferð, verður unnið að ýmsum stærri verkefnum sem tengjast köflunum. Gaman væri að hafa Kahoot próf í lok hvers kafla þar sem kannað er gróflega hvað situr eftir í nemendum. Möguleikarnir eru satt að segja fjölmargir og bókin gefur mikið færi á fjölbreyttri kennslu, innan sem utan skólastofunnar.